Rêxistinanê elewîyan seba ke Wezaretê Zîret û Daristanî seba seydwanîya 17 pezkovîyan îhale akerd eşkerayîya nuştekîye daye.
Eşkerayîye de ame vatene ke kulturê Reya Heqî ya Dêrsimî de pezkovîyî bimbarek ê û nînê destpaneyene. Eşkerayî de ca dîya nînan: Qerarê kiştişê pezkovîyan leteyêkê hêrişê sîstematîkî yê  vera elewîyan û kurdan o. Dewlete polîkaya qirkerdişî her hetî ra rayra bena. Goreyê pêkewtişê BERNî  yê pawitişê heywananê koyîyan ke dewleta tirke zî hetêkê ci ya pezkovîyî mîyanê tewiranê ke binê pawitişî de yê. Ganî Konseya Ewropa, Yewîya Pawitişê Xozayî ya Mîyanneteweyî, têgêrayîşê Ekolîj vera nê planê qirkerdişî berpirsîyarîya xo bîyarî ca.
Îmzakerdoxî:
Kongreya Ronayîşî ya Dêrsimî
Komeleya Vera Qirkerdişî ya Dêrsimî
Xinûs Der
Kongreya Ronayîşî ya Dêrsimî ya Swîsre
Înîsîyatîfê Depî
Merkezê Kulturî yê Koçgîrî
Komeleya Kormeçijan
Înîsîyatîfê Kurecîkijan
Federasyonê Komeleyanê Mereşî (MARDEF)
Gimgim Der
